Seun wat deur baksteen getref is gaan uit koma wakker gemaak word | Maroela Media
Die seun is die slagoffer van 'n reeks van vier voorvalle wat verlede Donderdag aangemeld is waarby vermoedelik dieselfde verdagte bakstene na verbygaande voertuie op die N12 naby The Glen-winkelsentrum geslinger het.
Marionette Schwab (42) was die tweede slagoffer wat onder soortgelyke omstandighede ernstig beseer is. Sy is tans nog in 'n geïnduseerde koma.
Gordon Cooper, Caden se stiefpa, het Dinsdag gesê daar lê nog 'n lang pad van herstel vir die seun voor, maar dat sy tekens goed lyk. Caden se suster, Eden (11), is ongedeerd.
Justin Slabbert, Caden se biologiese pa, het die motor tydens die voorval bestuur en het 'n klag by die polisie aanhangig gemaak. Niemand is nog in verband met die voorval in hegtenis geneem nie.
Dit is baie goeie nuus om te hoor dat dit beter gaan met Caden. Sterkte aan die familie en ons Bid dat Caden spoedig sal herstel
Dis vreeslik wat hier gebeur het, ons is nêrens meer veilig nie, maar baie bly die knapie lewe. Hoop hy is gou weer 100%. Sterkte aan sy ouers.
Sterkte. Ons bid saam met julle. Caden sal herstel.
Nuusleser se gisteraand mense moet op die uitkyk wees hiervoor as hulle onder deur brug ry. Ekskuus my!!!en hoe doen mens dit. Dalk briek aanslaan, of uitswaai, of nee wag dalk kan jy net daar omdraai. never mind die honderde ander voertuie agter en voor jou. Nerens is mens veilig nie. nie op die pad, in winkelsentrum, of selfs binne jou eie huis nie. Die regering is pateties.